Изх. № 2/10.03.2022г.

**НАРОДНО ЧИТАЛИЩЕ "ОТЕЦ ПАИСИЙ-1922"**

**село БОГАТОВО, община СЕВЛИЕВО \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ДОКЛАД**

**за дейността на НЧ „Отец Паисий-1922“ през 2021 година**

Според Устава и ЗНЧ до 31.03. се провеждат отчетните събрания на читалищата и се дават насоки за развитието на читалищната дейност за следващата 2022 година.

***Уважаеми Читалищни членове, дами и господа,***

За мен е удоволствие да Ви представя в кратко резюме доклада за дейността на НЧ “Отец Паисий-1922” с. Богатово за 2020 година.

**I. ИНФОРМАЦИЯ ЗА ЧИТАЛИЩЕТО**

Наименование: НАРОДНО ЧИТАЛИЩЕ "ОТЕЦ ПАИСИЙ-1922" Правна форма: Читалище Юридически вид: НПО Състояние: Развиващо дейност Основна дейност: Читалищна дейност, Дейност с други читалища и НПО организации. Клонове: НЯМА Управителни органи: Общо събрание; Настоятелство Контролни органи: Проверителна комисия Орган по регистрацията: Окръжен съд - Габрово В обществена полза: ДА ТРРЮЛНЦ: Регистрирано в ТРРЮЛНЦ към Агенцията по вписванията ЕИК по БУЛСТАТ: 107015536 Субсидирана численост: 1 бр. МОЛ: Иван Борисов Иванов Целеви групи: Обща, Деца, Ученици, Младежи, Етнически малцинства, Брой членове: 56 действителни членове, 4 спомагателни членове Адрес на управление: с. Богатово, общ. Севлиево, п.к. 5421 Телефон: 0878494282, 0885856725 Е-поща: [hris7007@abv.bg](mailto:hris7007@abv.bg)

**II.АДМИНИСТРАТИВНО-ОРГАНИЗАЦИОННА ДЕЙНОСТ**

През 2021 г. са проведени 4 заседания на читалищното настоятелство. Актуализирани са данните на читалището в Агенцията по вписванията. Подадени са годишни информационни карти към Министерството на културата в поддържаните от него регистри на читалищата и библиотеките. През изминалия отчетен период на 2021 година работата на настоятелството, читалищния секретар и самодейците продължи с реализирането на поставените цели.

**III.ХУДОЖЕСТВЕНО-ТВОРЧЕСКА ДЕЙНОСТ:**

Една от най-важната и съществена част от дейността на читалището е грижата за развитие на любителското художествено творчество. През 2021г. към Народно читалище „Отец Паисий-1922“ функционираха и взеха активно участие в читалищните дейности, следните художествено-творчески състави: \* Женска фолклорна група за изворен фолклор; \* Група за народни обичаи;

След което по преценка на читалищното настоятелство се включват в изяви. Брой включени самодейци: 10- Средна възраст на самодейците: До и над 18 год. Женска фолклорна група и Група за народни обичаи Изяви: \* Участие в "Семе българско"- Никой не е по голям от хляба, \* Участие в Национален събор на овцевъдите Лясковец- Демонстрация за приготвяне на храна по традиционна рецепта от с. Богатово . Спечелени награди: \* Първо място на фестивала Семе българско,Грамоти и плакет за участие в двата фестивала; \* Еньов ден празник нз билките; .

**IV.В ИЗПЪЛНЕНИЕ НА КУЛТУРНИЯ КАЛЕНДАР НА НАРОДНО ЧИТАЛИЩЕ „ОТЕЦ ПАИСИЙ-1922“ ЗА 2021 г**: Читалището ни организира и взе участие в следните културно-масови прояви: \* Честване на Денят на родилната помощ - Бабинден /всички баби самодейки получиха подаръци /- 21.01.2021 г.; \* Честване на Денят на лозаря и деня на влюбените /всички мъже самодейци от читалището получиха бутилка бино/ - 14.02.2021 г.; \* Честване на Националния празник на България - 03.03.2021 г.; \* Празненство по случай Международния ден на жената – всички жени членове на читалището получиха подаръци 08.03.2021 г. \* Ден на детето /Празненство за деца /- 01.06.2021г.; \* Изложба базар за Коледа; \*Дядо Коледа подари подаръци на най малките малчугани от селото;

**V. БИБЛИОТЕЧНО - ИНФОРМАЦИОННА ДЕЙНОСТ:**

\*БИБЛИОТЕЧНА ДЕЙНОСТ:

Библиотеката е основна, неразделна част от читалищната дейност. През 2021 г. продължи библиотечно-библиографското и информационно обслужване на читателите, потребителите и посетителите до колкото беше възможно. Нейното състояние отговаря на реалните потребности и очаквания на гражданите. През отчетната година са регистрирани: 14 читатели, от тях до 14 години 4 читатели, заетите библиотечни единици /книги/ са 104 тома за дома. В библиотеката са направени 87 посещения на организирани културни събития. Библиотечният фонд не е променен и наброява 7701 тома. Даренията от читатели и автори – няма. Поради липса на финансови средства през отчетния период в читалнята не се получаваха периодични издания.

\*ИНФОРМАЦИОННА ДЕЙНОСТ

В читалището не се поддържа интернет зала и не се извършват интернет услуги. Подготвя знания, материали и снимки свързани с историята за родния край. Осъществява и развива детски и младежки дейности, в полза на най-широк кръг млади хора, без оглед на социална и етническа принадлежност.

\* РЕАЛИЗИРАНЕ НА ПРОЕКТИ: През тази година нямаме реализирани проекти.

\* ПАРТНЬОРСТВА: читалището си партнира с общината и други читалища от общината.

\* ПУБЛИКАЦИИ: Секретаря на читалището винаги и навреме публикува в общинския вестник материали за проведени читалищни прояви. Всички статии се съхраняват в отделна папка, помества се снимков материал за всяко събитие на страницата на социалната мрежа Фейсбук и вестник „Росица“.

**VI.ОСНОВНИ ЦЕЛИ**:

Утвърдило се не само като културен център, но и като такова на гражданското общество, читалището има собствен потенциал за решаване на част от проблемите, които стоят пред него като:

* Търсене на нови и разнообразни форми на дейността, усъвършенстване на предлаганите услуги и творчески прояви;
* Постоянно обогатяване на библиотечните колекции с традиционни /книжни/ и други носители на информация. Насърчаване на четенето със специално внимание към децата;
* Разширяване на социалния и възрастов състав в различните форми и прояви;
* Активно участие със свои инициативи и дейности в културния живот на селото, общината, страната и в чужбина;
* Издателската и популяризаторска дейност по повод актуални дати и годишнини от местния и национален календар, включваща концерти, спортни дейности, изложби и др.;
* Утвърждаване ролята на читалището като координационен, експертно-консултантски център;
* Проучване и използване на нови практики. Осъществяването на успешни партньорства и сътрудничество с други институции, НПО и бизнеса.

За решаването на проблемите, се изисква активно партньорство с Общината, Министерството на културата и неправителствения сектор. Съхраняването на традициите, чрез групите за автентичен фолклор е една от задачите в работата на читалището. През 2021 г. като Народно читалище се помъчихме да изпълним възложените ни от държавата и обществото задачи, а именно развитието на културата и традициите, утвърждаване на моралните и духовни ценности и добродетели, повишаване на капацитета и знанията. През 2021 г. усилията на читалището ни бяха насочени към утвърждаване на вече съществуващите самодейни форми и библиотечните услуги. Поддържа се необходимата документация за извършване на периодичен инструктаж на щатния читалищен персонал. Изготвени са досиета по трудова медицина, във връзка с изискванията по ЗЗБУТ

Председател на чит.настоятелство: Иван Борисов Иванов

Читалищен секретар: Христина Петкова Янкова